Maryvonne kaj Bruno Robineau

Bruno ROBINEAU ([bryno robinO] 1954) kaj Maryvonne ROBINEAU ([marivOn' robinO] 1957) estas paro da francaj vojaĝantaj verkistoj. Post rondvojaĝo ĉirkaŭ la mondo en ok jaroj, ili realigadas dokumentfilmojn kaj librojn pri siaj vojaĝoj. Ili atestas pri interkulturaj kontaktoj kaj kontribuas diskonigi la internacian lingvon Esperanto.

 Biografio 
eta|Maryvonne kaj Bruno ROBINEAU en Lisbono dum la UK en 2018.
Bruno Robineau naskiĝis en Maine-et-Loire, en kamparana familio kaj estis terkulturisto ĝis sia 30a jaro. Lia medio ne instigis lin al vojaĝoj, sed de sia infanaĝo li revis rondvojaĝi ĉirkaŭ la mondo por renkontiĝi kun homoj.

Bruno kun sia edzino Maryvonne vojaĝadis tra la mondo petveturante dum ok jaroj laŭ principo de senmonaj interŝanĝoj: ili helpis per sia laboro kaj ricevis loĝadon kaj manĝon. Ili partoprenis en la vilaĝa ĉiutaga vivo en diversaj mondpartoj, plej ofte helpante en kampaj aŭ hejmaj taskoj. Ili partoprenis lensrikoltadon en Gangovalo en Barato, plantis rizon en Koreio, instruis Esperanton en la universitato de Ĉengdu en Ĉinio, partoprenis arbarplantadon en Aŭstralio kun indiĝenoj, kaj kunvivis kun Ajmaroj sur altebenaĵoj en Bolivio.

+ Mondvojaĝo Lando  Monatoj  Komento Irlando  5  bicikle helpante al kampolaboroj Israelo  6  laborante en Kibuco Bulgario  3  Esperanto-staĝo, unuaj vizitoj en eofamilioj Hungario  3  oficialo vojaĝo de gesroj Robineau agronomaj spertuloj Barato  6  lensrikoltado en Gangovalo Ĉinio  5  instruado de Esperanto en la universitato de Ĉengdu Koreio  3  Rizkulturo Japanio  9  9000 km petveture 22 gastigantaj familioj Malajzio  4  Aŭstralio  9  reabarigo en Aŭstralio kun indiĝenoj, brutbredado Novkaledonio  12  dungiĝo por reakiri monon Novzelando  3  kredigas ke ili estas Belgoj pro malŝato de la Francoj Tahitio  1  ripozo Gvatemalo  4  studo de la hispana, kaŝo de la gerilo Bolivio  9  kunvivado kun Ajmaroj sur altebenaĵoj

Iliaj restadoj en familioj daŭris de kelkaj semajnoj ĝis kelkaj monatoj por havi tempon konatiĝi kun fremda kulturo kaj teksi ligilojn, por interkonatiĝi, interkompreniĝi kaj reciproke aprezi unuj la aliajn.

Dumvojaĝe ili uzis la francan, la anglan, la hispanan kaj Esperanton uzante la esperantistajn retojn kiel Pasporta Servo. Reveninte en Francion ili daŭrigas siajn vojaĝojn kun siaj du infanoj elvenintaj respektive el Bolivio kaj Vjetnamo. Ili migradis tra Rumanio en la regiono de Maramureş kaj pilgrimis al Santiago de Compostela laŭ la vojo de Vézelay akompane de du azenoj. En 2008 kaj 2009 ili faras esplorvojaĝojn laŭ la rivero Luaro por observi ekologian staton de la naturo kaj ekologiajn projektojn.

Pri la mondvojaĝo, la vojaĝo al Rumanio kaj al Santiago, ili verkis po unu libron franclingve, kreis filmon kaj prelegprezentis siajn vojaĝojn. La unua libro verkita en la franca estis tradukita al Esperanto kaj de Esperanto al la ĉeĥa kaj al la pola.

 Libroj kaj aŭdvidaj realigaĵoj 
 Huit ans autour du monde – Ed.Opéra – Nantes, 1997,  - 5a eldono 2006,
 Libro tradukita Esperanten sub la titolo: "Ili vivis sur la tero, ok jaroj da migrado ĉirkaŭ nia planedo" , 1998
 Roumanie vagabonde – Ed Opéra - 2a eldono 2007
 Compostelle en famille – Ed Opéra - 2a eldono 2007

 Referencoj 

 Eksteraj ligiloj 
 Retejo de la vojaĝoj de ge-Robineau  
 Aŭstralio/Reveno al la tero de revado, Maryvonne Robineau, La Brita esperantisto, Numero 950, septembro-oktobro 1999
 Aŭstralio: reveno al la tero de revado , Maryvonne Robineau, LEA/G-MAGAZINO n-ro 27 (3/1999)
 Ok jaroj da nomadismo ĉirkaŭ la mondo, Maryvonne Robineau, Dio Benu numero 33-1/1999
 Libroj kaj aliaj dokumentoj en la Kolekto por Planlingvoj kaj Esperantomuzeo 

 EsKu - Epizodo 77 - Maryvonne kaj Bruno Robineau, jutuba filmeto en la kanalo EsKu - Esperanto-Kulturo - aperinta la 2026-01-10

Kategorio:Francaj esperantistoj
Kategorio:Esperantistoj-vojaĝintoj
Kategorio:Esperanto-verkistoj